
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1076 

4 Αυγούοτου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση στο Δήμο Βώλακος Νομού Ηλείας Νομικού 
Προσώπου με την επωνυμία «Δημοτικό Πολιτιστικό 


Κέντρο Δήμου Βώλακος». 1 

Τροποποίηση της συστατικής πράξης των Παιδικών 

Σταθμών Πύργου. 2 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Δημοτικού Παιδικού Σταθμού Νέου Οικισμού, 

Δήμου Κορεστείων. 3 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου με την επωνυμία «Παιδικοί & Βρε¬ 
φονηπιακοί Σταθμοί του Δήμου Γαλλικού». 4 


ΑΠΟΦΑΣΕΙ Σ 

Αριθ. 10530 (1) 

Σύσταση στο Δήμο Βώλακος Νομού Ηλείας Νομικού Προ¬ 
σώπου με την επωνυμία «Δημοτικό Πολιτιστικό Κέντρο 
Δήμου Βώλακος». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Δημο¬ 
τικός και Κοινοτικός Κώδικας». 

2. Τη 241ΓΓ/18.8.1998 (ΦΕΚ 939/Β/1998) απόφασή μας πε¬ 
ρί «μεταβίβασης αρμοδιοτήτων και παροχή εξουσιοδότη¬ 
σης υπογραφής αποφάσεων εγγράφων, ενταλμάτων, κ.λπ., 
Με εντολή Γ ενικού Γ ραμματέα, στο Γ ενικό Διευθυντή και 
στους Προϊσταμένους των υπηρεσιώντης Περιφέρειας». 

3. Την 83/2003 απόφαση του Δημοτικού Συμβουλίου Βώ¬ 
λακος, περί σύστασης Νομικού Προσώπου δημοσίου δι¬ 
καίου με την επωνυμία « Δημοτικό Πολιτιστικό Κέντρο Δή¬ 
μου Βώλακος», αποφασίζουμε: 

1. Συστήνουμε στο Δήμο Βώλακοςτου Νομού Ηλείας Νο¬ 
μικό Πρόσωπο με το όνομα «ΠΟΛΙΤΙΣΤΙΚΟ ΚΕΝΤΡΟ ΔΗ¬ 
ΜΟΥ ΒΩΛΑΚΟΣ» διεπόμενο από τις διατάξεις του άρθρου 
203του Π.Δ. 410/95. 

Έδρα του νομικού προσώπου ορίζεται το Επιτάλιο. 

2. Σκοπός του Νομικού Προσώπου είναι: 

• Η δημιουργία και ανάπτυξη κάθε μορφής πνευματικής 
και γενικά πολιτιστικής δραστηριότητας στην πόλη του 


Επιταλίου και στην περιοχή των γύρω Δημοτικών Διαμερι¬ 
σμάτων. 

• Η πραγματοποίηση διαλέξεων και ελευθέρων συζητή¬ 
σεων. 

• Η δημιουργία θεατρικού ομίλου και η υποβοήθηση του 
έργου ιδιωτικών ερασιτεχνικών ομίλων. 

• Η μετάκληση θεατρικών συγκροτημάτων του Κέντρου 
και η προβολή κινηματογραφικών ταινιών ποιότητας. 

• Η διοργάνωση εκθέσεων ζωγραφικής γλυπτικής ειδών 
λαϊκής τέχνης και Διακόσμησης. 

• Η διοργάνωση αθλητικών εκδηλώσεων. Η δημιουργία 
φιλαρμονικής μουσικής χορωδίας, ορχήστρας και η οργά¬ 
νωση συναυλιών. 

• Η δημιουργία ομίλου λαϊκών χορών και η υποβοήθηση 
του έργου ιδιωτικών ερασιτεχνικών ομίλων. 

• Η συγκέντρωση λαογραφικού υλικού και η διοργάνω¬ 
ση εθιμοτυπικών εορτών. 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ύψους ευρώ 
5.869,41. 

β) Η επιχορήγηση και κάθε άλλη παροχή του Κράτους εί¬ 
τε απ’ ευθείας προς το Νομικό Πρόσωπο, είτε προς το Δή¬ 
μο Βώλακος για το Νομικό Πρόσωπο, (άρθρ. 199 - Π.Δ. 
410/95). 

γ) Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

δ) Έσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

στ) Πρόσοδοι από την ίδια περιουσία του. 

ζ) Κάθε άλλη νόμιμος πρόσοδος. 

4. Περιουσία του Νομικού Προσώπου: 

Δεν υπάρχει. 

5. Διοίκηση. 

Το Νομικό Πρόσωπο διοικείται από εντεκαμελές (11) Δι¬ 
οικητικό Συμβούλιο που τα μέλη του ορίζονται μαζί με τους 
αναπληρωτές τους από το Δημοτικό Συμβούλιο και αποτε- 
λείται από: 

α) Το Δήμαρχο ή από άλλο μέλος, αιρετό ή μη, που ορί¬ 
ζεται από αυτόν, ως Πρόεδρο. 

β) Τέσσερις (4) Δημοτικούς Συμβούλους, από τους οποί¬ 
ους οι δύο θα επιλέγονται από τα μέλη της μειοψηφίας του 
Δημοτικού Συμβουλίου. 

γ) Έξι (6) δημότες από τους οποίους τέσσερις (4) θα προ- 
τείνονται από την πλειοψηφία του Δημοτικού Συμβουλίου και 

δύο (2) από την μειοψηφία του Δημοτικού Συμβουλίου, με 
ανάλογη επαγγελματική ή κοινωνική δράση. 

Τα υπό στοιχεία β’ και γ’ μέλη ορίζονται με απόφαση του 
Δημοτικού Συμβουλίου, σύμφωνα με τα οριζόμενα παρα¬ 
πάνω. 

Η θητεία των μελώντου Δ.Σ. ακολουθεί τη δημοτική περίο¬ 
δο και λήγει πάντοτε με την εγκατάσταση του νέου Δ.Σ. 

Το Διοικητικό Συμβούλιο εκλέγει με μυστική ψηφοφορία 
τον Αντιπρόεδρο και το γραμματέα του. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιάζει 
ή κωλύεται από τον Αντιπρόεδρο. 

6. Κάλυψη δαπάνης. Από τις διατάξεις της παρούσας 
απόφασης προκύπτει δαπάνη σε βάρος του προϋπολογι¬ 
σμού του Δήμου, ύψους 5.869,41 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 17 Ιουλίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια Διοικητικού 
ΧΛΟΗ ΚΑΤΣΟΥΛΑ 

-«- 

Αριθ. 10096 (2) 

Τροποποίηση της συστατικής πράξης των Παιδικών 
Σταθμών Πύργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του Ν. 2503/97 «Διοίκηση, οργάνωση, 
στελέχωσητης Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις». 

3. Τη 241 Γ.Γ./18.8.98 (ΦΕΚ 939/Β/2000) απόφασή μας 
«περί ανάθεσης άσκησης αρμοδιοτήτων και εξουσιοδότη¬ 
σης υπογραφής». 

4. Τη 18904/02/24.1.2003 απόφασή μας περί σύστασης 
Νομικού Προσώπου με την επωνυμία «Παιδικοί Σταθμοί 
Δήμου Πύργου». 

5. Την 403/2003 απόφαση του Δημοτικού Συμβουλίου Πύρ¬ 
γου με την οποία τροποποιείται η συστατική πράξη των Παι¬ 
δικών Σταθμών Δήμου Πύργου κατά το μέρος που αφορά 
στην διοίκηση του Νομικού Προσώπου, αποφασίζουμε: 

Τροποποιούμε την παράγραφο 3 του άρθρου 3 της 
18904/02/24.1.2003 απόφασή μας περί σύστασης Νομικού 
Προσώπου με την επωνυμία «Παιδικοί Σταθμοί Δήμου Πύρ¬ 
γου», ως εξής: 

α. Ένας (1) εκπρόσωπος των γονέων, ο οποίος υποδει¬ 
κνύεται με τον αναπληρωτή του από το Σύλλογο Γονέων 
και Κηδεμόνων. 

β. Ένας (1) εκπρόσωπος των εργαζομένων του Νομικού 
Προσώπου, που υποδεικνύεται μαζί με τον αναπληρωτή 
του από ειδική συνέλευση στην οποία παίρνει μέρος το σύ¬ 
νολο των εργαζομένων στο νομικό πρόσωπο. 

γ. Δύο (2) δημότες με πείρα και σχετικές με το αντικείμε¬ 
νο γνώσεις, εκ των οποίων ο ένας προτείνεται από τη μειο¬ 
ψηφία. 

Κάλυψη δαπάνης: Από τις διατάξεις της παρούσας δεν 
προκαλείται δαπάνη σε βάρος του προϋπολογισμού του 
Δήμου Πύργου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 17 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής κ.α.α. 

Η Διευθύντρια Διοικητικού 
ΧΛΟΗ ΚΑΤΣΟΥΔΑ 

-♦- 

Αριθ. 4426 (3) 

Έγκριση Οργανισμού Εσωτερικής Υπηρεσίας (Ο.Ε.Υ.) του 
Δημοτικού Παιδικού Σταθμού Νέου Οικισμού, Δήμου 
Κορεστείων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 12 Ν. 2880/2001 (ΦΕΚ 9 τ.Α730.1.2001) 
«Πρόγραμμα Πολιτεία για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

β) Του άρθρου 9 του Ν. 2503/1997 (ΦΕΚ 107/1997 τ.Α’) 
«Διοίκηση, οργάνωση στελέχωση της Περιφέρειας ρύθμι¬ 
ση θεμάτων για την Τοπική Αυτοδιοίκηση και άλλες διατά¬ 
ξεις». 

γ) Του άρθρου 12τουΝ. 1188/1981 «περί κυρώσεωςτου 
Κώδικα περί καταστάσεως Προσωπικού Οργανισμών Τοπι¬ 
κής Αυτοδιοίκησης» όπως αυτό αντικαταστάθηκε από τις 
όμοιες της παρ. 5 του άρθρου 8 του Ν. 2307/95 «Προσαρ¬ 
μογή νομοθεσίας αρμοδιότητας Υπουργείου Εσωτερικών 
στις διατάξεις για τη Νομαρχιακή Αυτοδιοίκηση και άλλες 
διατάξεις». 

δ) Το Ν. 1431/1984 (ΦΕΚ46τ.Α'/16.4.1984) «Ρύθμιση θε¬ 
μάτων φορέων κοινωνικής πρόνοιας παιδικής προστασίας 
και άλλες διατάξεις». 

ε) Του άρθρου 26 παρ. 3 Ν. 2819/2000 (ΦΕΚ 84/τ.Α’/ 
15.3.2000) «Ίδρυση Εταιρείας Ολυμπιακό χωριό 2004 προ¬ 
στασίας Ολυμπιακών Συμβόλων και Σημάτων και άλλες 
διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης» 
όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προστέ¬ 
θηκε νέο άρθρο 29 Α στο Ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις των Π .Δ. των 50/2001 (ΦΕΚ 39 Α75.3.2001). Καθορι¬ 
σμός των προσόντων διορισμού σε θέσεις φορέων του δη¬ 
μοσίου τομέα 37α/1987 ΦΕΚ 11/Α 1987. 

η) Μερική επέκταση διατάξεων που ισχύουν για τους Δη¬ 
μόσιους Υπαλλήλους και τους υπαλλήλους των άλλων νο¬ 
μικών προσώπων δημοσίου δικαίου και στους υπαλλήλους 
των Ο.Τ.Α, και προσαρμογή στις ρυθμίσεις του Ν. 
1586/1986 και 22/1990 (ΦΕΚτ.Α' 1990) Μερική επέκταση 
διατάξεων που ισχύουν για τους Δημοσίους Υπαλλήλους 
και τους υπαλλήλους των άλλων νομικών προσώπων δημο¬ 
σίου δικαίου και στους υπαλλήλους των Ο.Τ.Α., όπως ισχύ¬ 
ουν κάθε φορά. 

θ) Των άρθρων 26, 198 και 203 του Δ.Κ.Κ.(Π.Δ. 410/95) 
όπως ισχύουν. 

ι) Του 276/85 Π.Δ. της (ΦΕΚ 102/86τ.Α’) «Δυναμικότητα και 
σύνθεση προσωπικού κρατικών παιδικών σταθμών -ίδρυση 
Βρεφικών Τμημάτων και του 92/1989 Π .Δ. της (41/1989 τ.Α’) 
με το οποίο τροποποιήθηκε το προηγούμενο ως προς τη δυ¬ 
ναμικότητα του ανωτέρω παιδικού σταθμού. 

ια) Τις 2813/3.6.1987(ΦΕΚ 22/Β7ΐ987)και Γ2Φ 5466 
5.12.1988(ΦΕΚ 900 Β'/1988) αποφάσεις των Υπουργών 

Προεδρίας της Κυβερνήσεως και Υγείας Πρόνοιας Κοινω¬ 
νικών Ασφαλίσεων σχετικά με την αντιστοιχία των οργανι¬ 
κών μονάδων διαφορετικής ονομασίας ιδρυμάτων κοινωνι¬ 
κής πρόνοιας εποπτευόμενων από το Υπουργείο Υγείας 
και Πρόνοιας και τις Διευθύνσεις. Τμήματα και αυτοτελή 
γραφεία και τον καθορισμό των κλάδων προϊσταμένων των 
μονάδων αυτών. 

ιβ)Την 12/02 απόφαση Δημοτικού Συμβουλίου Κορεστεί- 
ων περί έγκρισης Οργανισμού Εσωτερικής Υπηρεσίας 
(Ο.Ε.Υ.) του Νομικού Προσώπου Δημοτικού Δ’ Παιδικού 
Σταθμού Νέου Οικισμού Δήμου Κορεστείων. 

ιγ) Την 2/03 γνωμοδότηση του Υπηρεσιακού Συμβουλίου 
τωνΟ.Τ.Α. (αριθμ 1/03 πρακτικό), αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Δημοτικού Παιδικού Σταθμού Νέου Οικισμού 
Δήμου Κορεστείων, ο οποίος οργανώνεται σε αυτοτελές 
γραφείο. 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού λειτουρ¬ 
γούν σε επίπεδο γραφείου ανάλογα με τη δυναμικότητα 
του Σταθμού, σύμφωνα με τη συστατική πράξη προσαρμο¬ 
γής του, με το όνομα Αυτοτελές Γραφείο Προσχολικής 
Αγωγής. 

Αρθρο 2 

Καθήκοντα Προϊσταμένου Γραφείου 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Συμμετέχει στα συμβούλια και εισηγείται στο Δ.Σ. του 
Σταθμού κάθε θέμα που αφορά τη λειτουργία, το προσω¬ 
πικό, τους γονείς και την υλικοτεχνική υποδομή του Σταθ¬ 
μού όπως: 

• Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη λει¬ 
τουργία του. 

• Το παιδαγωγικό υλικό και το πάσης φύσεως εξοπλι¬ 
σμό. 

• Τις απαραίτητες εργασίες για την επισκευή και συντή¬ 
ρηση των κτιρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μην δημιουργούνται λειτουργικά προβλήματα στο 
Σταθμό. 

6. Είναι υπεύθυνος για την κατάρτιση προϋπολογισμού - 
ισολογισμού απολογισμού. 

7. Επιβλέπει τη τήρηση όλων των απαραίτητων βιβλίων 
και τηρεί τη σφραγίδατου Σταθμού. 

8. Ασκεί καθήκοντα διοικητικού -λογιστικού πέραν των 
καθηκόντων του προϊσταμένου δηλαδή: 

• Είναι αρμόδιος για την προμήθεια και τον έγκαιρο εφο¬ 
διασμό του Παιδικού Σταθμού μετά αναγκαία τρόφιμα και 
λοιπά υλικά που είναι απαραίτητα για την εύρυθμη λει¬ 
τουργία του. 

• Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

• Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 


• Συνεργάζεται με τον Προϊστάμενο του κέντρου για την 
κατάρτιση του προϋπολογισμού - απολογισμού - ισολογι¬ 
σμού και τους υποβάλλει στις αρμόδιες υπηρεσίες. 

• Τηρεί όλα τα απαραίτητα βιβλία διαχείρισης. 

• Είναι αρμόδιος για τη διενέργεια των διαγωνισμών. 

Β. Καθήκοντα Βρεφονηπιοκόμου. 

1. Είναι υπεύθυνος της τάξης που αναλαμβάνει και συ¬ 
νεργάζεται με όλο το προσωπικό. 

2. Καταρτίζει το μηνιαίο και εβδομαδιαίο παιδαγωγικό 
πρόγραμμα και ασκεί το παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγχρο¬ 
νες παιδαγωγικές και ψυχολογικές θεωρίες. 

3. Διοργανώνει πολιτιστικές, ψυχαγωγικές και παιδαγω¬ 
γικές εκδηλώσεις προς όφελος των παιδιών, των γονέων 
και του προσωπικού και επίσης ενημερώνει τους γονείς για 
την εξέλιξη των παιδιών. 

Γ. Καθήκοντα Μάγειρα. 

1. Είναι υπεύθυνος για το μαγειρείο καιτην επιμελημένη και 
έγκαιρη παρασκευή φαγητού σύμφωνα με το διαιτολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυτό 
και υπογράφει δελτίο. 

3. Μεριμνά για την απόλυτη καθαριότητα το μαγειρείου 
και των διαφόρων σκευών. 

Δ. Καθήκοντα Προσωπικού Καθαριότητας 

1. Εκτελεί εργασίες καθαριότητας όλων των εσωτερικών 
και εξωτερικών χώρων του Παιδικού Σταθμού εκτός του 
μαγειρείου. 

2. Παραλαμβάνει υλικά καθαριότητας από τον υπεύθυνο 
γι αυτά και υπογράφει δελτίο. 

3. Είναι υπεύθυνος γιατον γενικό ιματισμό και μεριμνά για 
την καλή συντήρηση καθαριότητα και φύλαξη του. 

4. Εκτελεί κάθε εργασία που του ανατίθεται από τον 
προϊστάμενο. 

Επίσης μπορεί στον Παιδικό Σταθμό να παρέχονται υπη¬ 
ρεσίες από έναν κοινωνικό Λειτουργό και έναν παιδίατρο. 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρεσιών 
και δεν αναφέρονται αναλυτικά στον παράγοντα Ο.Ε.Υ. 
ρυθμίζονται από τον Κανονισμό Λειτουργίας. 

Άρθρο 3 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α’ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ Τ.Ε.9 ΒΡΕΦΟΝΗΠΙΟΚΟΜΙΑΣ 
Θέσεις: Μία (1) 

Βαθμός Δ'-Α' 

2. ΚΛΑΔΟΣ Δ.Ε.8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΝΟ- 
ΜΩΝ 

Θέσεις: Μία (1) 

Βαθμός Δ'-Α' 

3. ΚΛΑΔΟΣ Υ.Ε. 14 ΒΟΗΘΗΤΙΚΟΥ ΠΡΟΣΩΠΙΚΟΥ 
Θέσεις: Μία (1) 

Βαθμός Δ'-Α' 

4. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: Μία (1) 

Βαθμός Δ'-Α' 

5. ΚΛΑΔΟΣ Υ.Ε. 14 ΜΑΓΕΙΡΩΝ 
Θέσεις: Μία (1) 

Βαθμός Δ'-Α' 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Προσωπικό με σύμβαση ιδιωτικού δικαίου αορίστου χρό¬ 
νου 

1. Τ.Ε. 9 ΒΡΕΦΟΝΗΠΙΟΚΟΜΩΝ 
Θέσεις: Μία (1) 

Βαθμός Δ'-Α' 

2. ΚΛΑΔΟΣ Υ.Ε. 14 ΜΑΓΕΙΡΩΝ 

Θέσεις: Μία (1) 

Βαθμός Δ'-Α' 

Οι προηγούμενες θέσεις κενούμενες με οποιονδήποτε 
τρόπο καταργούνται. 

Γ’ ΕΠΟΧΙΑΚΟ ΠΡΟΣΩΠΙΚΟ 

Προσωρινές θέσεις με σχέση κενούμενες με σχέση ερ¬ 
γασίας Ι.Δ. ορισμένου χρόνου. 

1. Τ.Ε. 9 ΒΡΕΦΟΝΗΠΙΟΚΟΜΩΝ 

Θέσεις 1 

Βαθμός Δ'-Α' 

2. Υ.Ε. 14 ΜΑΓΕΙΡΩΝ 

Θέσεις 1 

Βαθμός Δ'-Α' 

Συνιστώνται οι δύο παραπάνω θέσεις με σχέση εργασίας 
Ι.Δ. ορισμένου χρόνου για την αντιμετώπιση εποχιακών ή 
άλλων περιοδικών ή πρόσκαιρων αναγκών. 

Η πλήρωση των θέσεων αυτόν θα γίνεται σύμφωνα με τις 
ισχύουσες κάθε φορά διατάξεις και εγκυκλίους - οδηγίες 
που αφορούν το προσωπικό αυτό. 

Άρθρο 4 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετεί στο 
Ν.Π.Δ.Δ. υπάλληλος του κλάδου Τ.Ε. 9 Βρεφονηπιοκόμων 
ως προϊστάμενος του Αυτοτελούς Γραφείου Προσχολικής 
Αγωγής επιλέγεται ο υπάλληλος του κλάδου αυτού. 

2. Μετά την κατάργηση των προσωποπαγών θέσεων 
προϊστάμενος κρίνεται κατ’ αποκλειστικότητα υπάλληλος 
του κλάδου Βρεφονηπιοκομίας. 

Άρθρο 5 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 6 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας (Ο.Ε.Υ.) θέσεις κατά Κλάδο καλύπτουν 
όλους τους εργαζομένους στο Ν.Π.Δ.Δ. ανεξαρτήτως σχέ- 
σεως εργασίας καθώς και ορισμένο επιπλέον αριθμό θέ¬ 
σεων για την κάλυψη των υφιστάμενων και μελλοντικών 
αναγκών των Υπηρεσιών του Ν.Π.Δ.Δ.. 

Η κατανομή του προσωπικού στο γραφείο γίνεται πάντο¬ 
τε με απόφαση του Προέδρου του Δ.Σ. του Ν.Π.Δ.Δ., ανά¬ 
λογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά αντι¬ 
κείμενα, κατά την οποία κατανομή θα εξετάζονται καιτυχόν 
ειδικές ανάγκες των υπαλλήλων (μητέρες ανηλίκων τέ¬ 
κνων, έγκυες γυναίκες, τόπος διαμονής κ.λ.π.). 

Προϊστάμενος Γραφείου ορίζεται πάντοτε με απόφαση 
Προέδρου του Δ.Σ. ο κρινόμενος από το αρμόδιο Υπηρε¬ 
σιακό Συμβούλιο υπάλληλος αναπληρούμενος σε περί¬ 
πτωση απουσίας του ή κωλύματος του από τον κατά βαθ¬ 
μό αρχαιότερο υπάλληλο της αυτής υπηρεσίας. 

Κάθε άλλη λεπτομέρειαλειτουργίαςτωνεπί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας (Ο.Ε.Υ.) δεν προκαλείται δαπάνη σε βάρος του 
προϋπολογισμού του οικονομικού έτους 2003, το ύψος της 
οποίας δε μπορεί να προσδιοριστεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 14 Ιουλίου 2003 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 2591 (4) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου με την επωνυμία «Παιδικοί & Βρεφονη¬ 
πιακοί Σταθμοί του Δήμου Γαλλικού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως τρο¬ 
ποποιήθηκε με τις διατάξεις του άρθρου 8 παρ. 5 του Ν. 
2307/95. 

2. Τις διατάξεις των Προεδρικών Διαταγμάτων 37/1987 
και 22/1990 

3. Την 6/2002 απόφαση του Δ.Σ. του Νομικού Προσώ¬ 
που Δημοσίου Δικαίου «Παιδικοί και Βρεφονηπιακοί Σταθ¬ 
μοί του Δήμου Γ αλλικού», που αφορά την ψήφιση του 
Ο.Ε.Υ. του. 

4. Την 70/2002 απόφαση του Δ.Σ. του Δήμου Γαλλικού. 

5. Την 5/2001 γνωμοδότηση του Υπηρεσιακού Συμβουλί¬ 
ου Υπαλλήλων των Ο.Τ.Α. Ν. Κιλκίς. 

6. Την 5631/26.7.2000 (ΦΕΚ 1339/Β/2000) απόφαση του 
Γεν. Γραμματέα Περιφέρειας Κεντρικής Μακεδονίας με 
την οποία μεταβιβάζεται το δικαίωμα υπογραφής με εντο¬ 
λή του στη Δ/ντρια Τοπικής Αυτοδιοίκησης και Δ/νσης, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Παιδικοί και Βρεφονηπιακοί Σταθμοίτου Δήμου Γαλλικού ο 
οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ 
ΤΟΥ ΔΗΜΟΥ ΓΑΛΛΙΚΟΥ 

ΚΕΦΑΛΑΙΟ Α’ 

Αρθρο 1 

Το νεοσυσταθέν Νομικό Προσώπου Δημοσίου Δικαίου, 
έχει την επωνυμία «Παιδικοί Σταθμοί Δήμου Γ αλλικού» (ΦΕΚ 
579/Β/18.5.2001), στο οποίο ενοποιήθηκαν ο Παιδικός Σταθ¬ 
μός Πεδινού και ο Παιδικός Σταθμός Νέας Σάντας. 

Άρθρο 2 

Ο σκοπός του νέου Νομικού Προσώπου Δημοσίου Δικαίου 
Δήμου Γ αλλικού είναι η καθημερινή φύλαξη, φροντίδα, ημε¬ 
ρήσια διατροφή, διαπαιδαγώγηση και ψυχαγωγία νηπίων και 
βρεφών εργαζομένων γονέων, η πολύπλευρη νοητική, συ¬ 
ναισθηματική, κοινωνική, ψυχοσωματική ανάπτυξη των παι¬ 
διών και η προπαρασκευή τους για τη φυσική μετάβασή τους 
απάτην οικογενειακή ζωή στο σχολικό περιβάλλον. 

Άρθρο 3 

Αντικείμενο του Οργανισμού 

Αντικείμενο του Οργανισμού αυτού είναι: 

Α) Η εσωτερική διάρθρωση των υπηρεσιώντων Παιδικών 
σταθμών. 

Β) Η αριθμητική και ποιοτική στελέχωσήτους. 

Γ) Οι αρμοδιότητες και οι θέσεις του στελεχιακού δυνα¬ 
μικού του κατά κατηγορίες και κλάδους. 

ΚΕΦΑΛΑΙΟ Β’ 

Διάρθρωση και Αρμοδιότητες Υπηρεσιών και Τμημάτων 
Άρθρο 4 

Διάρθρωση των Υπηρεσιών των Σταθμών 

Συνιστάται στους (2) δύο ενιαίους Παιδικούς Σταθμούς 
του Δήμου Γαλλικού ως ένα Νόμιμο Πρόσωπο, υπηρεσία 
σε επίπεδο Διεύθυνσης, αποτελούμενης από (2) δύο τμή¬ 
ματα ήτοι του: Παιδικού Σταθμού Νέας Σάντας και Παιδι¬ 
κού Σταθμού Πεδινού. 

Οι Δημοτικοί Παιδικοί Σταθμοί και οι Βρεφονηπιακοί 
Σταθμοί που θα ιδρύονται μελλοντικά από το Δήμο θα απο¬ 
τελούν τμήματα στη Δ/νση του ενιαίου Δημοτικού Νομικού 
προσώπου. 

Άρθρο 5 

Γενικές αρμοδιότητες Υπηρεσιών και Τμημάτων 

Α. Διεύθυνση 

Αποτελείτο ανώτερο διοικητικό όργανο της καθημερινής 
λειτουργίας των παιδικών Σταθμών του Δήμου Γαλλικού 
και το ουσιαστικό συνδετικό κρίκο μεταξύ των Σταθμών και 
του Διοικητικού Συμβουλίου, που είναι και το ανώτατο διοι¬ 
κητικό όργανο των Σταθμών και του Διοικητικού Συμβουλί¬ 
ου, που είναι και το ανώτατο διοικητικό όργανο των Σταθ¬ 
μών και Ν.Π.Δ.Δ. κ.λ.π. 

Β. Τμήματα Παιδικών Σταθμών 

1. Προϊστάμενος 

Αποτελεί το ανώτατο Διοικητικό Όργανο του κάθε τμή¬ 
ματος Παιδικού Σταθμού και το συνδετικό κρίκο μεταξύ 
τμήματος Διεύθυνσης. 

Έχει την εποπτεία και την καθοδήγηση των υπηρεσιών 
του τμήματος καθώς και της γενικότερης λειτουργίας του. 

Γ. Τμήμα Διοικητικού - Οικονομικού 

Επιμελείταιτις παντός είδους διοικητικές και οικονομικές 
εργασίες του Νομικού Προσώπου. 

ΚΕΦΑΛΑΙΟ Γ’ 

Άρθρο 6 

Κατηγορίες και κλάδοι προσωπικού 

Το μόνιμο προσωπικό των Παιδικών Σταθμών διέπεται 
από τις διατάξεις του Α' και Γ μέρος του Ν. 1188/81 «Περί 
κυρώσεως κώδικα καταστάσεως προσωπικού οργανισμού 
Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες και 
κλάδους ως εξής: 

Α) Θέσεις Πανεπιστημιακής Εκπαίδευσης υπαλλήλων 
του κλάδου Π.Ε. με εισαγωγικό βαθμό του Δ' και καταλη¬ 
κτικό τον Α'. 

Β) Θέσεις Τεχνολογικής Εκπαίδευσης υπαλλήλωντου κλά¬ 
δου ΤΕ με εισαγωγικό βαθμό το Δ' και καταληκτικό τον Α'. 

Γ) Θέσεις Δευτεροβάθμιας Εκπαίδευσης υπαλλήλων του 
κλάδου Δ.Ε. με εισαγωγικό βαθμό το Δ' και καταληκτικό τον Α'. 

Δ) Θέσεις Υποχρεωτικής Εκπαίδευσης υπαλλήλων του 
κλάδου ΥΕ με εισαγωγικό βαθμό τον Ε' και καταληκτικό το Β'. 

Άρθρο 7 

Θέσεις - προσόντα διορισμού καθήκοντα 

Οργανική σύνθεση, διαβάθμιση κατάταξης και αριθμός 
των οργανικών θέσεων κατά κλάδο και ειδικότητα του προ¬ 
σωπικού του Νομικού Προσώπου Δημοσίου Δικαίου. 

Με βάση το οργανωτικό σχήμα και τις αντίστοιχες ανά¬ 
γκες λειτουργίας του Νομικού Προσώπου Δημοσίου Δικαί¬ 
ου «Παιδικοί Σταθμοί Δήμου Γ αλλικού» η οργανωτική σύν¬ 
θεση διαβάθμιση και κατάταξη του Προσωπικού ορίζονται 
ως ακολούθως κατά κατηγορία και κλάδο: 


ΜΟΝΙΜΟ ΠΡΟΣΩΠΙΚΟ 
Α'Τακτικό Προσωπικό 

Οι οργανικές θέσεις του Νομικού Προσώπου «Παιδικοί 
σταθμοί Δήμου Γ αλλικού» είναι οι παρακάτω: 

1. Κλάδου ΠΕ 1 ήΤΕ 17 ή ΔΕΙ Διοικητικού - Λογιστικού με 
βαθμόΔεωςΑ. 

Θέσεις (1) μία 

2. Κλάδου ΠΕ Νηπιαγωγών με βαθμό Δ έως Α 
Θέσεις (2) δύο 

3. Κλάδου ΤΕ 9 Βρεφονηπιοκόμων ή ΤΕ 16 Νηπιαγωγών 
Θέσεις (2) δύο 

Ο αριθμός των θέσεων των παραπάνω κλάδων είναι ανά¬ 
λογος με τον αριθμό των παιδιών. 

4. Κλάδος ΤΕ 2 Κοινωνικών Λειτουργών με βαθμό Δ έως Α 
Θέσεις (1) μία 

5. Κλάδου ΔΕ 8 Βοηθών Παιδαγωγών ή βοηθών Βρεφο¬ 
νηπιοκόμων με βαθμό Δ έως Α 

Θέσεις (2) δύο 

6. Κλάδος ΔΕ 29 οδηγών Αυτοκινήτων με βαθμό Δ έως Α 
Θέσεις (1) μία 

7. Κλάδος ΔΕ 32 Μαγείρων με βαθμό Δ έως Α 
Θέσεις (2) δύο 

8. Κλάδος ΥΕ 14 βοηθών μαγείρων με βαθμό Ε έως Β 
Θέσεις (2) δύο 

9. Κλάδος ΥΕ16 προσωπικό καθαριότητας με βαθμό Ε 
έως Β 

Θέσεις (2) δύο 

Β. Προσωποπαγών θέσεων 

(μετατασσόμενο) 

1. Κλάδο ΠΕ Νηπιαγωγών (προσωρινός) 

Βαθμός Α θέσεις (2) δύο 

2. Κλάδου ΤΕ Νηπιαγωγών (προσωρινός) 

Βαθμός Α θέσεις (1) μία 

3. Κλάδου ΤΕ Βρεφονηπιοκόμων 
Βαθμός Γ θέσεις (1) μία 

4. Κλάδου ΥΕ βοηθητικού προσωπικού Μαγειρείου 
Βαθμός Β θέσεις (2) δύο 

5. Κλάδου ΥΕ βοηθητικού προσωπικού Καθαριότητας 
Βαθμός Β θέσεις (2) δύο 

Τις παραπάνω θέσεις καταλαμβάνει το μόνιμο υπηρε¬ 
τούν προσωπικό των πρώην Κ.Π.Σ. που μετατάσσεται αυ¬ 
τοδίκαια στο νέο Νομικό Πρόσωπο, οι οποίες καταργού- 
νται με την κατά οποιαδήποτε τρόπο αποχώρηση από την 
υπηρεσία των υπαλλήλων που τις κατέχουν. 

Οι υπάλληλοι που κατέχουν προσωρινές προσωποπα¬ 
γείς θέσεις ανεξαρτήτου κλάδου και κατηγορίας είναι ισό¬ 
τιμοι στις κρίσεις και διατηρούν όλα τα δικαιώματα και πα¬ 
ροχές που απορρέουν από την θέση διορισμού τους. 
ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Με σχέση εργασίας Ιδιωτικού Δικαίου Ορισμένου Χρό¬ 
νου για την αντιμετώπιση εποχιακών ή άλλων περιοδικών ή 
πρόσκαιρων αναγκών, σύμφωνα με το Ν. 2503 άρθρο 18 
παρ. 12. μία (1) θέση ΠΕ Παιδιάτρου, μία (1) θέσηΤΕ 9 Βρε¬ 
φονηπιοκόμων και (1) μία θέση Βοηθητικού Προσωπικού. 

ΚΕΦΑΛΑΙΟ Δ' 

Άρθρο 8 

Προϊστάμενοι Υπηρεσιακών Μονάδων 

1. Προϊστάμενοι της Διεύθυνσης επιλέγονται μόνιμοι 
υπάλληλοι των κλάδων ΠΕ Νηπιαγωγών (προσωρινός) με 
βαθμό Ά ή ΠΕ Νηπιαγωγών με βαθμό Α'. 

Ελλείψει αυτών επιλέγονται μόνιμοι υπάλληλοι ΤΕ Νη¬ 
πιαγωγών (προσωρινός) με βαθμό Α' ή ΤΕ Βρεφονηπιοκο- 
μίας με βαθμό Α. 

Ελλείψει αυτών, επιλέγονται υπάλληλοι των ανωτέρω 
κλάδων, με βαθμό Β’, βάσει του Ν. 2190/1994. 

2. Προϊστάμενος του Τμήματος Διοικητικού - Οικονομι- 

κού επιλέγεται υπάλληλος του Κλάδου ΠΕ 1 Διοικητικού - 
Οικονομικού με βαθμό Α'. 

Ελλείψει αυτού επιλέγεται υπάλληλος ΤΕ 17 Διοικητικού 
Λογιστικού με βαθμό Α'. 

Ελλείψει αυτού επιλέγεται υπάλληλος ΔΕ Διοικητικού - 
Λογιστικού με βαθμό Α’ ή ΔΕΙ Διοικητικού - Λογιστικού, με 
βαθμό Α'. 

Ελλείψει αυτών επιλέγεται υπάλληλος των ανωτέρω κλά¬ 
δων με βαθμό Β', ως ο Νόμος κάθε φορά ορίζει. 

3. Προϊστάμενοι Τμημάτων επιλέγονται μόνιμοι υπάλλη¬ 
λοι των κλάδων ΠΕ Νηπιαγωγών (προσωρινός) με βαθμό Α' 
ή ΠΕ Νηπιαγωγών με βαθμό Α'. 

Ελλείψει αυτών επιλέγονται υπάλληλοι του κλάδου ΤΕ 
Νηπιαγωγών (προσωρινός) με βαθμό Α' ή ΤΕ Βρεφονηπιο- 
κομίας με βαθμό Α'. 

Ελλείψει αυτών, επιλέγονται υπάλληλοι των ανωτέρω 
κλάδων, με Βαθμό Β’, ως ο Νόμος κάθε φορά ορίζει. 

Άρθρο 9 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 10 

Οι προβλεπόμενες από τον παρόντα οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων για 
την κάλυψη των υφισταμένων και μελλοντικών αναγκών 
των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής κ.λ.π.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρειαλειτουργίαςτωνεπί μέρους υπη¬ 
ρεσιών μη προβλεπόμενη από παρόντα Οργανισμό, ρυθμί¬ 
ζεται με τον κανονισμό λειτουργίας του Ν.Π.Δ.Δ.. 

Άρθρο 11 

Καθήκοντα και Αρμοδιότητες Προσωπικού 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και υλικοτε- 
χνική υποδομή του Σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί ή εύρυθμη λει¬ 
τουργία του 

• το παιδαγωγικό υλικό και τον πόσης φύσεως εξοπλισμό 


• τις απαραίτητες εργασίες για την επισκευή και συντή¬ 
ρηση των κτιρίων 

• την επιμόρφωση του προσωπικού 

5. Είναι υπεύθυνος γιατηντήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μην δημιουργούνται λειτουργικά προβλήματα στο 
Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπει την τήρηση όλων απαραίτητων βιβλίων και 
τηρεί τη σφραγίδα του Σταθμού. 

Άρθρο 12 

Καθήκοντα Προϊσταμένου Τμήματος 

Είναι υπεύθυνος: 

1. Για την εύρυθμη λειτουργία του τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδαγω¬ 
γικό προσωπικό. 

3. Εποπτεύει όλο το προσωπικό του τμήματος για τη σω¬ 
στή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πόσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί άλατα απαραίτητα βιβλία. 

Άρθρο 13 

Καθήκοντα Προϊσταμένου Τμήματος Διοικητικού - 
Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία 
του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

Άρθρο 14 

Α. ΚΑΘΗΚΟΝΤΑ ΝΗΠΙΑΓΩΓΩΝ - ΒΡΕΦΟΝΗΠΙΟΚΟΜΩΝ 

1. Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατομι¬ 
κών προγραμμάτων ανάλογα με την ηλικία των παιδιών και 
τις ανάγκες τους. 

2. Επιβλέπουν την τακτοποίηση των κρεβατιών των παι¬ 
διών και των λοιπών επίπλων και τον κατάλληλο αερισμό 
των αιθουσών. 

3. Φροντίζουν για την ανάπαυση των παιδιών. 

4. Βοηθούν τα παιδιά να ικανοποιούν τις ανάγκες και εν¬ 
θαρρύνουν την αυτοεξυπηρέτησή τους. 

5. Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

6. Παρακολουθούν την διανομή φαγητού στα παιδιά, που 
πραγματοποιείται από το βοηθητικό προσωπικό μαγειρείου 
και το προσωπικό καθαριότητας - βοηθητικών εργασιών, και 
φροντίζουν τα παιδιά κατά την ώρα φαγητού τους. 

7. Ενημερώνουν τους αρμόδιους και τον Παιδίατρο για 
κάθε ύποπτο σχετικά με την υγεία περιστατικό. 

8. Τηρούντο βιβλίο παρουσίας των παιδιών και ενημερώ¬ 
νουν για τις καθυστερήσεις των παιδιών στη προσέλευσή 
τους είτε τις απουσίες τους. 

9. Λόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκοντας 
συνεχώς να δημιουργήσουν σ’ αυτά ικανότητα συγκέ¬ 
ντρωσης, αυτενέργειας, εμπιστοσύνη στον εαυτό τους και 
στις προσωπικές τους δυνατότητες. Σε καμιά περίπτωση 
και για οποιοδήποτε λόγο δεν επιτρέπεται η κακή μεταχεί¬ 
ριση των παιδιών (εκφοβισμός, σωματική ποινή). 

10. Εισηγούνται στον Προϊστάμενο του Τμήματος τον 
έγκαιρο εφοδιασμό των αιθουσών μετά είδη που είναι απα¬ 
ραίτητα για την υλοποίηση του προγράμματος (παιχνίδια, 
εποπτικά μέσα κ.λπ.). 

11. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλικό 
που τους έχει διατεθεί. 

12. Διατηρούν επαφή με τους γονείς και κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών του τμήματός τους. 

Οι υπάλληλοι του κλάδου Βρεφονηπιοκόμων, εφόσον 
υπηρετούν σε τμήματα βρεφών, έχουν πέρα από τα προα- 
ναφερόμενα καθήκοντα και τα ακόλουθα: 

α. Είναι υπεύθυνοι για την κανονική και σύμφωνα μετους 
κανονισμούς και τις οδηγίες του παιδιάτρου λειτουργία 
του βρεφικού τμήματος. 

β. Επιμελούνται της παρασκευής του γάλακτος και της 
λοιπής τροφής στα βρέφη κατά οδηγίες του παιδιάτρου 
και γενικά φροντίζουν για την ικανοποίηση των ατομικών 
και σωματικών αναγκών των βρεφών (καθαριότητα, δια¬ 
τροφή). 

γ. Επιμελούνται του καθημερινού ιματισμού των βρεφών 
που παραλαμβάνουν από τον υπάλληλο των κλάδων Διοι¬ 
κητικού - Λογιστικού ή Διαχειριστών, ευθυνόμενοι για κάθε 
απώλεια ή καταστροφή του. 

Β. Βοηθοί Βρεφοκόμοι - Παιδοκόμοι 

α. Βοηθούν το παιδαγωγικό προσωπικό σε όλα τα καθήκο¬ 
ντα τους και εκτελούν τις οδηγίες που παίρνουν απ’ αυτό. 

β. Δεν έχουν τμήμα βρεφών ή νηπίων αλλά έχουν ευθύνη 
του τμήματος σε περίπτωση απουσίας της υπεύθυνης παι¬ 
δαγωγού. 

γ. Σε περίπτωση απουσίας της παιδαγωγού για έκτατους 
λόγους ή ασθένεια ή άδεια αντικαθιστούν την παιδαγωγό, 
απευθυνόμενοι στην υπεύθυνο του Σταθμού για βοήθεια 
και υποστήριξη. 

Υπάλληλος των Κλάδων Διοικητικού - Λογιστικού ή Δια¬ 
χειριστών 

Α. Διοικητικού 

1. Εκτελείχρέη Γραμματέα στο Διοικητικό Συμβούλιοτου 
Νομικού Προσώπου και καταχωρεί αποφάσεις που λαμβά- 
νονται από αυτό, στο Βιβλία Πρακτικών συνεδριάσεων του 
Διοικητικού Συμβουλίου. 

2. Είναι υπεύθυνος και οφείλει να παρακολουθεί όλες τις 
διοικητικές πράξεις του Δημοτικού Νομικού Προσώπου. 

3. Συντάσσει την αλληλογραφία του Νομικού Προσώ¬ 
που, εκτός της εμπιστευτικής. 

4. Τηρεί το αρχείο του σταθμού, την κείμενη νομοθεσία 
τον κανονισμό λειτουργίας του σταθμού, τον Ο.Ε.Υ. και τις 
εγκύκλιες οδηγίες του Υπουργείου, πλην της εμπιστευτι- 
κής αλληλογραφίας. 

5. Εκτελεί κάθε εξωτερική εργασία του Νομικού Προσώ¬ 
που. 

6. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 


7. Σε περίπτωση που δεν υπηρετεί στο Νομικό Πρόσωπο 
υπάλληλος του Κλάδου Λογιστικού ή Διαχειριστών ή υπη¬ 
ρετεί αλλά απουσιάζει ή κωλύεται, ασκεί και τα καθήκοντα 
του κλάδου αυτού, σε συνεργασία με το Διευθυντή. 

Β. Λογιστικού ή Διαχειριστών 

1. Είναι υπεύθυνος για την προμήθεια και τον έγκαιρο 
εφοδιασμό των Τμημάτων με τα αναγκαία τρόφιμα και υλι¬ 
κά, για την καλή φύλαξη, συντήρηση και διάθεση του υλι¬ 
κού, καθώς και για τη λοιπή εν γένει περιουσία των σταθ¬ 
μών, σύμφωνα με τις εκάστοτε αποφάσεις του Διοικητικού 
Συμβουλίου. 

2. Συντάσσει τις μισθοδοτικές καταστάσεις του πάσης 
φύσεως προσωπικού του Νομικού Προσώπου. 

3. Συνεργάζονται με το Διευθυντή για τον καθορισμό της 
αναγκαίας ποσότητας τροφίμων και λοιπών υλικών. 

4. Τηρείτο διαχειριστικά βιβλία, εκτός εκείνων που τηρεί 
ο Διευθυντής, τα οποία αναφέρονται στις αρμοδιότητες 
του Διευθυντή. 

5. Συγκεντρώνει όλα τα απαραίτητα δικαιολογητικά, με 
βάση τα οποία εκδίδει τα χρηματικά εντάλματα πληρωμής, 
τα οποία συνυπογράφει με τον Πρόεδρο του Διοικητικού 
Συμβουλίου. 

6. Είναι υπεύθυνος για την τήρηση γενικά των λογαρια¬ 
σμών, συγκέντρωση των παραστατικών στοιχείων της δια¬ 
χείρισης και τη φύλαξη και ταξινόμηση των δικαιολογητι- 
κών εισπράξεων και πληρωμών, έτσι που να είναι ευχερής 
ο έλεγχος οποιοδήποτε χρόνο. 

7. Μεριμνά για την έγκαιρη κατάθεση των σχετικών χρη¬ 
ματικών ποσών στο λογαριασμό που τηρεί σε πιστωτικό 
ίδρυμα. 

8. Συνεργάζεται με τον Διευθυντή για την κατάρτιση του 
προϋπολογισμού εσόδων και εξόδων, καθώς και του απο¬ 
λογισμού και ισολογισμού του Νομικού Προσώπου. 

9. Είναι υπεύθυνος και οφείλει να παρακολουθεί όλες τις 
διαχειριστικές πράξεις του Νομικού Προσώπου. 

10. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

11. Σε περίπτωση που δεν υπηρετεί στο Νομικό Πρόσω¬ 
πο υπάλληλος του Κλάδου Διοικητικού ή υπηρετεί αλλά 
απουσιάζειή κωλύεται, ασκεί και τα καθήκοντα του κλάδου 
αυτού σε συνεργασία με τον Διευθυντή. 

Γ. Υπάλληλοι του Κλάδου Μαγείρων. 

Ο υπάλληλος που ορίζεται να ασκείτο καθήκοντα μαγεί¬ 
ρου: 

1. Περιλαμβάνει από τον υπεύθυνο την αναγκαία ποσό¬ 
τητα υλικών για το ημερήσιο φαγητό και καταγράφει τα 
σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα μετο ισχύονποσοτολόγιο 
και διαιτολόγιο. 

3. Φροντίζει για το σερβίρισμα του προγεύματος και του 
μεσημεριανού φαγητού. 

4. Είναι αποκλειστικά υπόλογος για τα μαγειρικά σκεύη 
και τα λοιπά είδη εστιάσεως που περιλαμβάνει και οφείλει 
να φροντίζει για την καλή συντήρηση και καθαριότητα αυ¬ 
τών, καθώς και του χώρου του μαγειρείου, ευθυνόμενος 
για κάθε απώλεια ή καταστροφή τους. 

5. Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλληλο 
χώρο αποθήκευσης αυτών και μεριμνά για την διατήρηση 
της τάξης και της καθαριότητας του χώρου. 

6. Σε όλες τις παραπάνω εργασίες βοηθείται από τον 
υπάλληλο του ιδίου κλάδου που έχει ορισθεί ως βοηθός 
(μαγείρισσα ή τραπεζοκόμος) και σε περίπτωση έλλειψης 
αυτού, από το προσωπικό καθαριότητας - βοηθητικών ερ¬ 
γασιών, με υπόδειξη του προϊστάμενου. 

7. Εκτελεί κάθε άλλη εργασία ο ίδιος, καθώς και ο βοη- 

θός, όταν υπάρχει, σε περίπτωση ανάγκης, με υπόδειξη 
του Προϊσταμένου. 

Δ. Υπάλληλος του Κλάδου ΔΕ 29 Οδηγός Αυτοκινήτου. 

1. Επιλαμβάνεται για την ασφαλή μεταφορά των φιλοξε¬ 
νούμενων στο Σταθμό παιδιών κατά τις ώρες προσέλευσης 
και αποχώρησης αυτών και σε λοιπές μετακινήσεις τους 
για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθαριό¬ 
τητα του αυτοκινήτου και οφείλει να τηρεί σχολαστικά τον 
Κώδικα Οδικής Κυκλοφορίας και τους όρους ασφαλούς 
μεταφοράς των παιδιών. 

3. Εκτελείτις εξωτερικές εκείνες εργασίες του Ν.Π.Δ.Δ., 
που καθορίζονται από το Διευθυντή στο μεσοδιάστημα των 
μεταφορών. 

Ε. Υπάλληλοι Κλάδου Προσωπικού Καθαριότητας. 

1. Εκτελούντις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού, εκτός εκείνων 
του μαγειρείου και της αποθήκης. 

2. Είναι αποκλειστικά υπόλογοι για τον γενικό ιματισμό 
του Σταθμού, που περιλαμβάνουν, εκτός εκείνου που χρη¬ 
σιμοποιείται από κάθε υπάλληλο του Κλάδου Βρεφονηπιο- 
κομίας ή Νηπιαγωγών (προσωρινός) και οφείλουν να μερι¬ 
μνούν για την καλή συντήρηση, καθαριότητα και φύλαξη 
αυτού στον κατάλληλο χώρο αποθήκευσης του, ευθυνόμε- 
νοι για κάθε απώλεια ή αδικαιολόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία φαγητού των παιδιών. 

4. Φροντίζουν για την διανομή του φαγητού, παρευρί- 
σκονται στο χώρο της τραπεζαρίας και βοηθούν τους 
υπαλλήλους των Κλάδων Βρεφονηπιοκόμων ή Νηπιαγω¬ 
γών (προσωρινός), καθ' όλη τη διάρκεια του φαγητού των 
παιδιών. 

5. Φροντίζουμε μετά το τέλος του φαγητού, για την συ¬ 
γκέντρωση και μεταφορά στο χώρου του μαγειρείου. 

6. Βοηθούν, εφόσον παρίσταται ανάγκη, στην προετοι¬ 
μασία των παιδιών του νηπιακού τμήματος για την μεσημ¬ 
βρινή τους ανάπαυση, καθώς και στην ετοιμασία αυτών για 
την αποχώρησή τους από το Σταθμό. 

7. Σε περίπτωση κωλύματος ή ασθένειας του Υπαλλήλου 
που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο βοηθητικού προσωπι¬ 
κού μαγειρείου, εκτελούν εκ περιτροπής και τα καθήκοντα 
του μαγείρου, μέχρι την πρόσληψη εκτάκτου υπαλλήλου 
προς αναπλήρωση του κωλυόμενου ή ασθενούντος. 

8. Επιλαμβάνονται της καθαριότηταςτωνπαιδιώντου νη- 
πιακού και βρεφικού τμήματος 

9. Εκτελούν κάθε άλλη εργασία σε περίπτωση ανάγκης, 
με υπόδειξη του Προϊσταμένου. 

Ζ. Υπάλληλοι Του Κλάδου Ιατρικών Ειδικοτήτων. 

Παιδίατρος 

1. Εκτελεί την υγειονομική υπηρεσία στα Τμήματα μία 
φορά την εβδομάδα. 

2. Υποβάλει σε ιατρική εξέταση όλα τα παιδιά, παρακο¬ 
λουθεί τη σωματική και διανοητική τους ανάπτυξη και ελέγ¬ 
χει την τήρηση των υποχρεωτικών εμβολιασμών τους. 

3. Τηρεί καρτέλες παρακολούθησης της υγείας των παι¬ 
διών και υποδεικνύει την ενδεδειγμένη αγωγή, ενημερώνο¬ 
ντας τον Προϊστάμενο και τους γονείς. 

4. Υποδεικνύει τα μέτρα που πρέπει να λαμβάνονται για 
την υγιεινή των παιδιών και την εν γένει υγειονομική κατά¬ 
σταση του Σταθμού. 


5. Διατηρεί στο Σταθμό φαρμακείο με τα απαραίτητα 
φάρμακα πρώτων βοηθειών. 

6. Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεσή τους. 

7. Καταρτίζει πρόγραμμα και αναπτύσσει δραστηριότη¬ 
τες αγωγής υγείας για τα παιδιά το προσωπικό και τους γο¬ 
νείς. 

8. Συνεργάζεται στενά με την κοινωνική λειτουργό, την 
ψυχολόγο και το εκπαιδευτικό Προσωπικό. 

Η περιφρούρηση της υγείας των παιδιών αποτελεί επί¬ 
σης υποχρέωση καιτου λοιπού προσωπικού του τμήματος, 
το οποίο εφαρμόζει πιστά όλα τα απαραίτητα μέτρα υγιει¬ 
νής και ασφάλειας και ευθύνεται για κάθε αμέλεια ή παρά¬ 
λειψη που να έχει επίπτωση στην υγεία των παιδιών. Το 
προσωπικό των Σταθμών υποβάλλεται τακτικά σε προλη¬ 
πτικό ιατρικό έλεγχο και εφοδιάζεται με ειδικό ατομικό βι¬ 
βλιάριο υγείας που θεωρείται από την αρμόδια Υγειονομι¬ 
κή Υπηρεσία. 

Η. Υπάλληλοι του Κλάδου Ψυχολόγων και Κοινωνικών 
Λειτουργών. 

1. Συνεργάζονται μεταπαιδιάκαιτιςοικογένειεςτους, με 
σκοπό να συμβάλλουν στην αντιμετώπιση τυχόν ψυχολογι¬ 
κών, ατομικών ή οικογενειακών προβλημάτων, σεβόμενοι 
την προσωπικότητα, την αξιοπρέπεια και τα δικαιώματα 
τωνπαιδιών καιτου άμεσου οικογενειακού περιβάλλοντος. 

2. Συνεργάζονται με το υπόλοιπο προσωπικό του Τρήμα¬ 
τος και έχουντην ευθύνη της εύρυθμης λειτουργίας του ια¬ 
τρείου του Σταθμού. 

3. Συνεργάζονται με τη Διοίκηση του Ν.Π.Δ.Δ. και έχουν 
την ευθύνη για την οργάνωση, εκπαίδευση και αξιοποίηση 
των εθελοντών, καθώς και την παρακολούθηση της πρα¬ 
κτικής ασκήσεως των σπουδαστώντων παράίατρικών σχο¬ 
λών, που θα εκπαιδεύονται ενδεχομένως στο κάθε τμήμα. 

4. Βοηθούν τον ιατρό κατά τις ημέρες και ώρες λειτουρ¬ 
γίας του ιατρείου. 

5. Μαζί με τον ιατρό έχουν την ευθύνη φύλαξης και φύ¬ 
λαξης και διαχείρισης του φαρμακευτικού και υγειονομι¬ 
κού υλικού του κάθε Τμήματος. 

6. Επισημαίνουν τις περιπτώσεις των παιδιών που χρειά¬ 
ζονται οικογενειακή και επιστημονική βοήθεια και επισκέ¬ 
πτονται τα σπίτια τους και παρέχουν τις φροντίδες και οδη¬ 
γίες τους. 

7. Επιλαμβάνονται γενικά κάθε θέμα υγείας που αφορά 
νοσηλευτικές φροντίδες και οδηγίες. 

Ακροτελεύτιο άρθρο 
Κάλυψη δαπάνης 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη της μισθοδοσίας του υπάρχο¬ 
ντος προϋπολογισμού. Η μελλοντική επιβάρυνση του προ¬ 
ϋπολογισμού του Νομικού Προσώπου από την απόφαση 
αυτή, δεν είναι δυνατό να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 17 Ιουνίου 2003 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΚΥΡΙΑΚΗ ΤΥΜ ΠΑΝ ΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




